Veterinara Universitato de Budapeŝto

La Veterinara Universitato de Budapeŝto, origine hungare Állatorvosi Egyetem estas la sola universitato pri veterinaraj sciencoj en Hungario. Historio En 1787 Jozefo la 2-a (Sankta Romia Imperio) fondis veterinaran katedron en la medicina fakultato de Reĝa Universitato de Pest. Post 3 jaroj la katedro jam estis aparta instituto gvidita de Sándor Tolnay. Tiu eduko nur estis parto de aliaj medicinaj scioj kaj okazis nur 8 monatojn. Plenjara eduko komenciĝis en 1799. Inter 1851 kaj 1934 la instituto plene estis sendependa. Ekde 1857 la eduko daŭris 3 jarojn, sed poste la intereso tre malpliiĝis, tial post 2 jaroj la nova studado daŭris 2 jarojn. En 1875 oni redonis la trijaran studadon, en 1890 jam daŭris 4 jarojn. Same en 1890 la instituto ricevis la rangon akademio, en 1899 altlernejo. Pro financaj problemoj la altlernejo perdis la memstarecon en 1934 kaj estis fakultato de Reĝa Hungara Teknika kaj Ekonomia Universitato József, inter 1945-1952 de Agrikultura Universitato de Gödöllő. La Veterinara Altlernejo denove sendependiĝis (1952), eĉ ĝi ricevis la rangon universitato en 1962. Inter 2000-2016 la universitato denove perdis la sendependan statuson kaj estis parto de Universitato Reĝo Sankta Stefano, poste ĝi denove sendependiĝis. Biblioteko La veterinara biblioteko estis fondita same en 1787, sed kiel memstara biblioteko ĝi funkcias ekde 1874. La aparta konstruaĵo estis konstruita en 1882. Ekde 1984 ĝi estas samtempe muzeo. Elektitaj rektoroj Memoru, la universitato ne estis konstante sendependa! Ferenc Hutÿra (1899–1931) Ágoston Zimmermann (1939-1940) Rezső Manninger (1947-1948) Gyula Sályi (1958-1963) Jenő Kovács (kemiisto) (1963-1966) András B. Kovács (bestokuracisto) (1966-1972) Ferenc Kovács (bestokuracisto) (1973-1978, 1983-1990) László Várnagy (1978-1981) Péter Tamás Sótonyi (2017-) Elektitaj instruistoj Elektitaj studentoj Fontoj oficiala paĝo [1] Arkivigite je 2020-09-29 per la retarkivo Wayback Machine [2]